**Jezebel** on suomalaisen rockyhtye The Rasmuksen kappale, joka edusti Suomea Euroviisuissa Torinossa 2022. Kappale ja sen lyriikkavideo julkaistiin aluksi 17. tammikuuta, ja se voitti 26. helmikuuta pidetyn Uuden Musiikin Kilpailun 2022. "Jezebel" selvisi jatkoon Euroviisujen toisesta semifinaalista ja sijoittui lopulta finaalissa 38 pisteellä sijalle 21.

Kappaleen ovat kirjoittaneet yhtyeen laulaja Lauri Ylönen sekä yhdysvaltalainen Desmond Child, joka myös vastaa kappaleen tuotannosta. Kappale on The Rasmuksen ensimmäinen julkaisu sen jälkeen kun perustajajäsen ja kitaristi Pauli Rantasalmi jätti yhtyeen. Hänet korvaa Tiktakista tunnettu Emilia "Emppu" Suhonen. Yhtyeen mukaan kappale on omistettu vahvoille ja itsenäisille naisille, jotka kulkevat omia polkujaan.

"Jezebel" debytoi Suomen virallisen listan neljännellä sijalla. Voitettuaan UMK:n se nousi radiosoittolistan kärkeen viikolla 9.

Äänitys ja musiikillinen tyyli
------------------------------

Musiikkinäyte"Jezebel"Näyte kappaleestaÄänitiedostojen kuunteluohjeet

The Rasmus äänitti matkustamisen hankaluuden vuoksi kappaleen eri puolilla maailmaa ja kommunikoi etäyhteyksien avulla. Ylönen oli tuottaja Desmond Childin kanssa Nashvillessä Yhdysvalloissa samalla kun muu yhtye äänitti Sipoossa. Kappale syntyi muutamassa tunnissa Ylösen tekemän demon pohjalta. Yhtyeen mukaan "Jezebel" muistuttaa soundiltaan aikaa 2000-luvun taitteessa, jolloin The Rasmus saavutti läpimurtonsa. Ylönen kertoo kappaleen olevan aikamatka *Into*-albumin aikoihin.

"Jezebel" on yhtyeen mukaan kappale omia polkujaan kulkeville vahvoille ja itsenäisille naisille. Nimi Jezebel (suom. *Isebel*) tulee Raamatusta, jossa häntä kuvataan itsepäiseksi ja pahansuovaksi naiseksi. Ylönen kertoo kappaleen olevan myös hieman humoristinen, mikä on erikoista The Rasmukselle.

Vastaanotto
-----------

*Soundi* kirjoitti kappaleesta pääosin positiivisen arvostelun, ja sanoi sen olevan energisempää kuin mikään yhtyeen tuotanto 2010-luvulla. Arvostelussa tosin todettiin, että se jää kauas yhtyeen alkuaikojen huipusta. *Rumban* arvostelijat olivat kriittisempiä, ja artikkelissa sanottiin kappaleen sisältävän geneerisiä 80-luvun rocksanoituksia.

"Jezebel" debytoi viikolla 3/2022 Suomen radiosoittolistan sijalla 26 ja se ylsi Spotifyssa Suomen Top 50 -listan neljänneksi. Seuraavalla viikolla se ylsi singlelistalla sijalle neljä. Se sai Uuden Musiikin Kilpailun kappaleista eniten näyttökertoja YouTubessa, ja jotkin kyselytutkimukset ja vedonlyöntiyhtiöt ennustivat sitä UMK:n voittajaksi.

Muusikko Yeboyah piti kappaletta rasistisena sillä perusteella, että Yhdysvalloissa "Jezebel"-sanaa on käytetty halventavassa merkityksessä mustista naisista.

Videot
------

### Lyriikkavideo

Kuvakaappaus videosta.
"Jezebelin" lyriikkavideo julkaistiin Uuden Musiikin Kilpailun YouTube-kanavalle 17. tammikuuta, ja sen on ohjannut Heikki Slåen. Video on kuvattu keltaiseksi valaistussa studiossa, ja siinä näkyy kappaleen sanoitukset sitä mukaa kun ne lauletaan. Videolla tekee ensiesiintymisensä kitaristi Emppu Suhonen, mutta basisti Eero Heinonen ei esiinny siinä muun yhtyeen kanssa. Ylösen mukaan kuvauksille oli asetettu tiukka aikaraja, ja koronarajoitusten vuoksi Heinonen ei päässyt matkustamaan asuinpaikastaan Australiasta. Videolla hänet korvaa nimetön stunttimies, joka on pimennossa suurimman osan videosta.

### Musiikkivideo

The Rasmus julkaisi 16. helmikuuta 2022 oman musiikkivideonsa kappaleelle, jonka on ohjannut Jesse Haaja. Videossa Ylönen on kahlittu sänkyyn kynttilöiden valaistuksessa. Heinonen palaa tällä videolla esiintymään yhtyeen kanssa.

Uuden Musiikin Kilpailussa
--------------------------

*Pääartikkeli: Uuden Musiikin Kilpailu 2022*
The Rasmuksen ilmoitettiin osallistuvan Uuden Musiikin Kilpailuun 12. tammikuuta 2022 kun muutkin osallistujat julkistettiin. Yhtye keräsi mediahuomiota jo ennen itse kilpailua, ja lehdistössä heitä sanottiin ennakkosuosikeiksi. Yhtye esiintyi finaalissa ensimmäisenä ja heitä seurasi Isaac Sene kappaleella "Kuuma jäbä".

"Jezebel" voitti finaalin 310 pisteellä, 89 pisteen erolla toiseksi tulleeseen Cyan Kicksin "Hurricaneen". The Rasmus sai finaalissa eniten pisteitä sekä kansainvälisiltä raadeilta (68 p.), että yleisöäänistä (242 p.) Raadeilta se sai vähintään kuusi pistettä jokaiselta seitsemältä maalta, sekä Norjalta, Saksalta ja Italialta täydet 12. Yleisöääniä se keräsi yhteensä 41 758, joka oli 27,4% kaikista annetuista äänistä.

Kyseessä oli toinen kerta (vuoden 2014 jälkeen) avoimen Uuden Musiikin Kilpailun historiassa, kun sen voitti finaalin ensimmäisenä esiintynyt artisti.

Euroviisuissa
-------------

Voittamalla Uuden Musiikin Kilpailun The Rasmus lunasti paikan Torinossa järjestettävissä vuoden 2022 Eurovision laulukilpailuissa. The Rasmus esiintyi ensimmäisenä toisessa semifinaalissa 12. toukokuuta ja lopulta eteni seitsemäntenä loppukilpailuun. The Rasmuksen sijoitus semifinaalissa oli Suomen viidenneksi paras semifinaaliaikakautena (2004–). Loppukilpailussa The Rasmus esiintyi neljäntenä ja lopulta sijoittui 38 pistellä sijalle 21.

Kokoonpano ja tuotanto
----------------------

|  |  |
| --- | --- |
| Yhtye* Lauri Ylönen – laulu, sanoitukset
* Eero Heinonen – basso
* Emilia "Emppu" Suhonen – kitara
* Aki Hakala – rummut

Lisämuusikot* Randy Cantor – koskettimet, urut
* Miguel Comas – kitara
* Justin Benlolo – taustalaulu
 | Tuotanto* Desmond Child – sanoitukset, tuotanto
* JC Monterrosa – äänitekniikka
* Joonas Parkkonen – äänitekniikka
* Jyri Riikonen – äänitekniikka
* Kyle Duke – äänitekniikka
* Lance Van Dyke – äänitekniikka
* Turner Jalomo – äänitekniikka
* Phil Nicolo – masterointi
* Claudius Mittendorfer – miksaus
 |

Listasijoitukset
----------------

| Lista | Paras sijoitus | Viikkoja listalla |
| --- | --- | --- |
| Suomi Suomen virallinen singlelista | 4. | 4 |
| Suomi Radiosoittolista | 1. | 16 |
| Tšekki Rádio Top 100 (Tšekki) | 8. | 15 |

Lähteet
-------

1. ↑  The Rasmus selvisi euroviisufinaaliin *Helsingin Sanomat*. Viitattu 13.5.2022.
2. 1 2  Anttijussi Ripaoja: Ukraina voitti euroviisut – Suomi 21. *Ilta-Sanomat*.  15.5.2022. Viitattu 15.5.2022.
3. 1 2  Biisianalyysi: Emppu Suhosella vahvistettu The Rasmus kuulostaa pirteämmältä kuin aikoihin ja karauttaa UMK-kisan keulille *Soundi*. Viitattu 18.1.2022.
4. ↑  The Rasmus – Jezebel *Genius*. Viitattu 17.1.2022. (englanniksi)
5. 1 2  Tässä ovat vuoden 2022 UMK-kilpailijat *Yle*. Viitattu 17.1.2022.
6. ↑  Singlet 4/2022 *Ifpi*. Viitattu 30.1.2022.
7. 1 2  The Rasmus osallistuu UMK:hon Raamatun pahiksesta kertovalla biisillä *KaaosZine*. Viitattu 25.1.2022.
8. ↑  Kevytmaito-glam kohtaa melankolis-romanttisen kajaalipopin – UMK-analyysissä The Rasmus *Rumba*. Viitattu 25.1.2022.
9. ↑  Radiosoittolista *Musiikkituottajat Ifpi*. Viitattu 23.1.2022.
10. ↑  Uuden Musiikin Kilpailu *YouTube*. Viitattu 25.1.2022.
11. ↑  Kertoimenlaskijat: The Rasmus selvä ennakkosuosikki Suomen Euroviisu-edustajaksi, haastajina Cyan Kicks ja BESS *ePressi*. Viitattu 25.1.2022.
12. ↑  Minttu Tikkanen: The Rasmuksen UMK-voittobiisistä nousi kohu - "Rasistinen herjaus" *Voice.fi*.  3.3.2022. Viitattu 3.3.2022.
13. ↑  The Jezebel Stereotype - Anti-black Imagery - Jim Crow Museum *www.ferris.edu*. Viitattu 3.3.2022.
14. ↑  The Rasmuksen UMK-videolla esiintyvä varjobasisti herättää hämmennystä – HS kysyi Lauri Ylöseltä, missä oikea Eero Heinonen luuraa *Helsingin Sanomat*. Viitattu 24.1.2022.
15. ↑  The Rasmus - Jezebel (Official Music Video) *YouTube*. Viitattu 4.3.2022.
16. ↑  Kansainvälinen raati hehkutti UMK:n tasoa – Katso raadin pistejakauma ja perustelut *Yle*. Viitattu 4.3.2022.
17. ↑  Euroviisut | The Rasmus ensimmäisenä estradille Euroviisujen toisessa semifinaalissa *Helsingin Sanomat*.  29.3.2022. Viitattu 15.5.2022.
18. ↑  REVEALED: The Eurovision 2022 semi-final and final jury/televote split voting results *ESCXTRA.com*.  14.5.2022. Viitattu 15.5.2022. (englanniksi)
19. ↑  Näin The Rasmus kommentoi vaisua finaalisijoitustaan *www.iltalehti.fi*. Viitattu 15.5.2022.
20. ↑  ČNS IFPI *IFPI Czech Republic*. Viitattu 8.3.2022. (tšekiksi)

Aiheesta muualla
----------------

* Kappaleen lyriikkavideo YouTubessa
* Kappaleen virallinen musiikkivideo YouTubessa

|  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| * n
* k
* m
The Rasmus |
| --- |
|  |
| 
* **Lauri Ylönen**
* **Aki Hakala**
* **Emilia Suhonen**
* **Eero Heinonen**

* Janne Heiskanen
* Pauli Rantasalmi

 |
|  |
| Studioalbumit | 
* Peep
* Playboys
* Hell of a Tester
* Into
* Dead Letters
* Hide from the Sun
* Black Roses
* The Rasmus
* Dark Matters
* Rise

 |
|  |
| Kokoelmat | 
* Hell of a Collection
* Best of 2001–2009

 |
|  |
| EP:t | 
* 1st
* 2nd
* 3rd

 |
|  |
| Singlet | 
* "Blue"
* "Kola"
* "Playboys"
* "Ice"
* "Liquid"
* "Swimming with the Kids"
* "F-F-F-Falling"
* "Chill"
* "Madness"
* "Heartbreaker/Days"
* "In the Shadows"
* "In My Life"
* "First Day of My Life"
* "Funeral Song"
* "Guilty"
* "No Fear"
	+ "Immortal"
* "Sail Away"
* "Shot"
* "Keep Your Heart Broken"
* "Livin' in a World Without You"
* "Justify"
* "Ghost of Love"
* "October & April"
* "I'm a Mess"
* "Stranger"
* "Mysteria"
* "Paradise"
* "Silver Night"
* "Nothing"
* "Wonderman"
* "Something in the Dark"
* "Jezebel"
* "Rise"
* "Fireflies"

 |
|  |
| DVD:t | 
* Live Letters

 |
|  |
| Muuta | 
* The Rasmuksen diskografia

 |

 |

Uuden Musiikin Kilpailu 2022
Cyan Kicks – "Hurricane"  
BESS – "Ram pam pam"  
The Rasmus – "Jezebel"   
Younghearted – "Sun numero"   
Olivera – "Thank God I’m an Atheist"   
Tommi Läntinen – "Elämä kantaa mua"   
Isaac Sene – "Kuuma jäbä"


Suomen EuroviisulogoSuomen euroviisuedustuskappaleet

|  |  |
| --- | --- |
| 1960–luku | 
* Valoa ikkunassa
* Tipi-tii
* Muistojeni laulu
* Laiskotellen
* Aurinko laskee länteen
* Playboy
* Varjoon – suojaan
* Kun kello käy
* Kuin silloin ennen

 |
| 1970–luku | 
* ~~1970~~
* Tie uuteen päivään
* Muistathan
* Tom tom tom
* Älä mene pois
* Viulu-ukko
* Pump pump
* Lapponia
* Anna rakkaudelle tilaisuus
* Katson sineen taivaan

 |
| 1980–luku | 
* Huilumies
* Reggae OK
* Nuku pommiin
* Fantasiaa
* Hengaillaan
* Eläköön elämä
* Päivä kahden ihmisen
* Sata salamaa
* Nauravat silmät muistetaan
* La dolce vita

 |
| 1990–luku | 
* Fri?
* Hullu yö
* Yamma Yamma
* Tule luo
* Bye Bye Baby
* ~~1995~~
* Niin kaunis on taivas
* ~~1997~~
* Aava
* ~~1999~~

 |
| 2000–luku | 
* A Little Bit
* ~~2001~~
* Addicted to You
* ~~2003~~
* Takes 2 to Tango
* Why?
* Hard Rock Hallelujah
* Leave Me Alone
* Missä miehet ratsastaa
* Lose Control

 |
| 2010–luku | 
* Työlki ellää
* Da Da Dam
* När jag blundar
* Marry Me
* Something Better
* Aina mun pitää
* Sing It Away
* Blackbird
* Monsters
* Look Away

 |
| 2020–luku | 
* Looking Back
* Dark Side
* Jezebel
* Cha cha cha

 |

Yliviivattu vuosiluku tarkoittaa, että Suomi ei osallistunut kilpailuun kyseisenä vuonna.